projecte-aina/catalan_government_crawling huggingface dataset:
El passat 4 de juliol, el secretari de Salut Pública, Joan Guix, va presentar a la seu de l'Agència de Salut Pública de Catalunya (ASPCAT) la primera reunió de treball del Pla de vigilància i control de les infeccions relacionades amb l'assistència sanitària (IRAS).
La doctora Mireia Jané, sub-directora general de Vigilància i Resposta a Emergències de Salut Pública va explicar com les IRAS són un problema de salut prioritari que s'emmarca en les línies de vigilància i control definides per la Comissió Europea i el Centre Europeu de Control de Malalties (ECDC).
Va explicar els antecedents i el marc normatiu en què es fonamenta el Pla i les darreres actualitzacions que s'han fet al Decret 203/2015 pel qual es crea la Xarxa de Vigilància Epidemiològica i es regulen els sistemes de notificació de malalties de declaració obligatòria i de brots epidèmics.
Va posar en relleu els beneficis que aporta el treball estandarditzat amb uns protocols consensuats amb criteris mínims comuns.
També va definir els objectius del Pla i els diferents àmbits d'actuació i les línies de resposta i control, protocol·lització i informatització i declaració.
En relació amb aquesta última línia de treball, Imma Bosch i Joan Carles Fajardo, de Coordinació General de les TIC del Sistema de Salut, van explicar la plataforma IS3, eina de connectivitat amb les diferents entitats proveïdores i el Departament de Salut.
Aquesta plataforma incorpora diferents sistemes, un dels quals és el Repositori Epidemiològic de Catalunya (REC), en el qual s'integren les IRAS.
En aquest sentit, la doctora Pilar Ciruela, cap del Servei de Prevenció i Control de Malalties va explicar què és el Sistema de Notificació Microbiològica de Catalunya (SNMC) i els últims canvis, sobretot en el vessant de les resistències als antibiòtics, així com els objectius, el procediment de declaració dels microorganismes i els protocols que cal consensuar amb els grups de treball.
La reunió va acabar amb un torn obert de preguntes i aportacions dels assistents.
A la reunió hi van participar més de 50 professionals entre interlocutors hospitalaris, alguns microbiòlegs de l'SNMC que havien participat en una enquesta realitzada des de la SGVRESP, l'Agència de Salut Pública de Barcelona, professionals del CatSalut, del Programa de vigilància de les infeccions nosocomials als hospitals de Catalunya (VINCAT) i de la Direcció General d'Ordenació Professional i Regulació Sanitària del Departament de Salut.
Experts en la matèria plantegen la necessitat d'un cribratge universal per eliminar l'hepatitis C en el marc dels " Cursos de Verano " de l'Escorial organitzats per la Universitat Complutense de Madrid
Sota el nom de 'Polítiques d'eliminació de l'hepatitis C: cribratge derivació i seguiment del pacient"' es va celebrar, el passat 9 de juliol, aquest debat que va comptar amb la participació de destacats ponents que van coincidir en la necessitat d'una estratègia a nivell nacional per garantir l'accés al tractament de l'hepatitis C.
En aquest sentit el director del curs, José Luis Calleja, va destacar la necessitat d'un screening universal i gratuït que no suposaria una despesa addicional sinó una inversió que, a llarg termini, permetria un estalvi al Sistema Nacional de Salut
El director del Programa de Prevenció, Control i Atenció al VIH, ITS i Hepatitis Víriques de l'Agència de Salut Pública de Catalunya, Joan Colom, va presentar el Pla de prevenció i control de l'hepatitis C a Catalunya que té com a finalitat "facilitar l'adopció i implementació de les mesures necessàries per disminuir la incidència, la morbiditat i la mortalitat associada a la infecció per VHC a Catalunya, per aconseguir l'eliminació de la infecció com un problema greu de salut pública en l'any 2030".
En la seva intervenció, Joan Colom va exposar els 6 eixos principals que vertebren el Pla i va explicar els diferents avenços que s'han anat realitzant en cada un d'ells.
El paper del professional sanitari és primordial en el diagnòstic precoç del VIH i les hepatitis ja que la majoria dels pacients estan d'acord en fer-se les proves si els ho proposa un professional sanitari.
La setmana del 23 al 30 de novembre, se celebra la Setmana Europea de la Prova del VIH i les Hepatitis, amb l'objectiu de promoure la detecció precoç d'aquestes malalties i d'incentivar la realització d'aquestes proves.
Fer-se les proves permet conèixer al més aviat possible si s'està infectat i, d'aquesta manera, poder beneficiar-se d'un seguiment mèdic, accedir a un tractament eficaç que millori la qualitat de vida, així com adoptar les mesures necessàries per evitar la reinfecció i la transmissió.
Més de 200 persones han sol·licitat el kit d'auto recollida de mostres de saliva per al projecte, promogut pel CEEISCAT
El Centre d'Estudis Epidemiològics sobre les Infeccions de Transmissió Sexual i Sida de Catalunya (CEEISCAT) de l'Agència de Salut Pública de Catalunya ha llençat un projecte que permet sol·licitar una prova del virus del VIH i consultar-ne el resultat online.
Els participants en aquesta intervenció sol·liciten un kit per a l'auto recollida d'una mostra de saliva per a la detecció del VIH, que envien a un laboratori de referència.
Posteriorment poden consultar els resultats online.
Durant la primera setmana d'implementació del projecte, més de 200 homes han sol·licitat el kit d'auto recollida de mostra a través de la pàgina web del projecte.
TÉSTATE està específicament dirigit als homes que tenen sexe amb homes (HSH), i es difon a través de pàgines i aplicacions mòbils de contactes homosexuals.
L'estudi fa un seguiment actiu dels participants amb resultat positiu per saber si han confirmat el resultat i si han recorregut al sistema sanitari.
El propòsit de l'estudi és promoure el diagnòstic precoç i la derivació a l'atenció sanitària d'aquest col·lectiu, el més afectat per l'epidèmia tant a Catalunya com a Espanya.
L'any 2017, la meitat (54%) dels 578 nous diagnòstics de VIH notificats a Catalunya va ser en HSH.
Els objectius de l'estudi, implementat a nivell de tot l'Estat Espanyol, estan en línia amb les recomanacions europees pel cribratge de la infecció pel VIH.
El diagnòstic precoç de la infecció pel VIH té beneficis clars per a l'individu i per a la comunitat, ja que permet disminuir la morbimortalitat de les persones afectades, així com modificar les conductes que afavoreixen la seva transmissió.
El projecte tindrà una durada de tres anys i està finançat per l'Instituto de Salud Carlos III, el Departament de Salut i ViiV Healthcare.
Compta amb la col·laboració del Centro de Investigación Biomédica en Red de Epidemiología y Salud Pública (CIBERESP) i la Coordinadora Estatal de SIDA (CESIDA).
La diftèria és una malaltia molt poc freqüent en els països desenvolupats gràcies a la vacunació generalitzada de la població i a la millora de les condicions higièniques
El producte químic 2,4-dinitrofenol es ven a través d'Internet per a persones que estan realitzant dietes per aprimar.
Aquest producte químic industrial ha causat malalties severes i morts en diversos països
El grup de les Terres de l'Ebre ja són a casa mentre que els grups de Vilobí d'Onyar i Sitges sortiran un cop els serveis sanitaris ho aconsellin
S'està retirant del mercat el producte "Funghi Fresco Biffi" (salsa de setas), fomat 200g per contenir GLUTEN i estar etiquetat com a producte sense gluten
L'Agència de Salut Pública de Catalunya (ASPCAT) confirma un brot de xarampió a l'Hospital Verge de la Cinta de Tortosa.
A data d'avui, hi ha 10 casos confirmats i 5 més de sospitosos, pendents de confirmació analítica.
Dels confirmats, 5 són persones treballadores de l'hospital o d'empreses de serveis externs vinculades al centre, mentre que els altres 5 són persones que han estat visitades al centre o han estat amb alguna de les 5 persones anteriors.
Tots els casos confirmats són de la mateixa cadena de transmissió.
El primer cas es va notificar el passat 22 de març en una treballadora del centre.
Cap de les persones afectades ha requerit ingrés hospitalari i la malaltia cursa sense complicacions.
A tots els casos confirmats i als sospitosos se'ls han prescrit mesures d'aïllament als seus domicilis fins a passar el període de transmissió.
Els serveis de vigilància epidemiològica de l'Agència de Salut Pública al Camp de Tarragona i Terres de l'Ebre estan realitzant la investigació epidemiològica del brot amb plena coordinació amb la Unitat Bàsica de Prevenció de l'ICS, el servei de Medicina Preventiva de l'Hospital Verge de la Cinta i amb els serveis de prevenció de les empreses externes de cara a efectuar una vigilància activa de les persones treballadores i els seus contactes.
S'ha enviat informació a tots els centres sanitaris, recordant el protocol a seguir per al personal sanitari.
És molt important que el personal que treballa als centres sanitaris estigui correctament vacunat.
A Catalunya, qualsevol sospita de xarampió es notifica urgentment a la Sub-direcció general de Vigilància i Resposta a Emergències de Salut Pública a través de la Xarxa de Vigilància Epidemiològica per tal de dur a terme precoçment les actuacions de control corresponents i limitar l'aparició de casos secundaris mitjançant l'adopció de mesures preventives adequades, en concordança amb les directrius de l'Organització Mundial de la Salut.
El xarampió és una malaltia vírica aguda caracteritzada per una erupció vermellosa a la pell, que pot cobrir tot el cos. És altament contagiosa.
El període de temps en què els malalts poden contagiar altres persones va des de poc abans de l'inici del catarro fins a quatre dies després de l'aparició de la granissada.
Des del moment en què una persona susceptible s'ha infectat fins que se li manifesten els primers símptomes de xarampió poden passar deu dies o més.
El xarampió comença amb símptomes de refredat i febre superior als 38°C, amb afectació de l'estat general.
Passats tres dies, apareix l'erupció vermellosa característica.
Dura, com a terme mitjà, entre set i deu dies.
La malaltia és més greu en infants molt petits i en adults.
Poden presentar-se complicacions del xarampió, que inclouen otitis, pneumònia i encefalitis.
El xarampió és una malaltia que dona immunitat de per vida però totes les persones que no han patit la malaltia ni han estat vacunades són susceptibles de patir-la.
L'Agència de Salut Pública de Catalunya treballa per evitar nous contagis i recorda la importància de la vacunació per prevenir i eradicar la malaltia.
Davant de la declaració d'episodi ambiental de contaminació atmosfèrica a la conurbació de Barcelona del Departament de Territori i Sostenibilitat, l'Agència de Salut Pública de Catalunya informa que:
La declaració d'episodi ambiental s'ha fet a causa dels nivells força elevats de partícules en suspensió de diàmetre inferior a 10 micres (PM10) mesurats a l'atmosfera a causa de la intrusió de pols africana que afecta Catalunya des del dissabte 21 d'abril de 2018 i de la previsió de persistència d'aquesta situació.
Quan els nivells de les partícules en suspensió de diàmetre inferior a 10 micres (PM10) supera el valor límit diari establert per a la protecció de la salut humana, i segons la durada de l'exposició, es pot produir un risc per a la salut de les persones.
Els efectes sobre la salut poden ser l'augment d'afeccions respiratòries i cardiovasculars, com ara l'agreujament de l'asma i dels símptomes respiratoris.
Els grups de persones més vulnerables a aquests efectes són les persones amb malalties respiratòries o de l'aparell circulatori, els nadons, els infants en edat preescolar i les dones embarassades.
Tanmateix, hi ha una variabilitat individual a la contaminació atmosfèrica, per la qual cosa les persones vulnerables no constitueixen un grup homogeni de la població i els símptomes poden variar segons la persona.
D'altra banda, algunes persones grans poden ser també vulnerables degut a la disminució de la funció dels òrgans amb l'edat.
Es recomana que les persones que siguin vulnerables a aquesta contaminació limitin les activitats esportives o exercicis físics intensos a l'exterior.
Els grups de persones més vulnerables han de respectar, si és el cas, els tractaments mèdics que estiguin fent, han d'estar atents a la simptomatologia i, en cas necessari, han de consultar els serveis sanitaris.
Com a criteri general, un episodi de contaminació atmosfèrica no justifica mesures de confinament.
Notes de premsa del Departament de Territori i Sostenibilitat.
Territori i Sostenibilitat desactiva l'episodi per alta contaminació per partícules a 40 municipis de la conurbació de Barcelona
La persistència de la intrusió de pols africana porta a declarar un episodi per alta contaminació de partícules a 40 municipis de la conurbació de Barcelona
L'Agència Espanyola de Consum, Seguretat Alimentària i Nutrició ha tingut coneixement amb data 15/05/2018, a través del Sistema d'Alerta Ràpida per a Aliments i Pinsos (RASFF) de l'existència de 7 casos d'intoxicació alimentària en nens per E. Coli, presumptament associat al consum de formatge elaborat a partir de llet crua, fabricat a França.
Fins al moment, no es té coneixement de cap cas a Catalunya ni a la resta de l'estat Espanyol.
Lot: Tots els que comencin per 8CR
Núm. d'autorització sanitària FR 74096050 CE
Les autoritats sanitàries franceses han comunicat que el producte ha estat distribuït a Canadà, Portugal, Alemanya, França, Espanya i Països Baixos amb posterior distribució a República Txeca, Alemanya i Dinamarca.
El fabricant francès està recuperant tota la producció de Reblochon 450 g, núm. d'autorització FR 74096050 CE, lots que comencen per 8CR distribuïts des del 21.01.18 fins el 14.05.18.
Altrament, les autoritats sanitàries de la Comunitat de Madrid a través de la xarxa d'alerta alimentària nacional (Sistema Coordinat d'Intercanvi Ràpid d'Informació – SCIRI), han informat que el Grup Carrefour està retirant precautoriament el formatge Reblochon format 450g, marca REFLETS DE FRANCE, Codi EAN: 3245390132918, lots que comencin per 8CR elaborats pel mateix fabricant francès.
El producte ha estat distribuït a través de totes les botigues associades al grup Carrefour.
El producte, a través de les plataformes de Carrefour, s'ha distribuït a totes les Comunitats Autònomes, a la Ciutat Autònoma de Ceuta i a Andorra.
S'ha informat d'aquests fets a les autoritats competents de les comunitats autònomes a través de la Sistema Coordinat d'Intercanvi Ràpid d'Informació (SCIRI) i s'està procedint a la verificació de la retirada del producte del mercat.
Com a mesura de precaució, es recomana a aquells que poguessin tenir el producte anteriorment esmentat en les seves llars que s'abstinguin de consumir-lo.
43 nens i nenes de Vilobí d'Onyar, Sitges i Tortosa han patit un quadre lleu de toxoinfecció alimentària a l'Alberg de colònies del Poble Nou del Delta, al Montsià.
El quadre clínic, que ha estat lleu i no ha precisat cap trasllat hospitalari, ha començat aquesta matinada i ha comportat nàusees, vòmits i diarrees de possible origen víric, segons els serveis sanitaris del CAP de Sant Carles de la Ràpita i unitats del SEM que s'han desplaçat fins a l'alberg per atendre els alumnes.
A hores d'ara, una vintena d'alumnes ebrencs ja són a casa, mentre que els grups de La Selva i del Garraf ho faran tan aviat com els serveis sanitaris ho aconsellin.
El Servei d'Epidemiologia de la Regió Sanitària de les Terres de l'Ebre ja ha iniciat els treballs per conèixer l'origen de la possible toxoinfecció a través de la recollida dels aliments i de la femta, que seran sotmeses a les anàlisis microbiològiques i virològiques pertinents.
El Servei Regional al Camp de Tarragona de l'Agència de Salut Pública de Catalunya, en relació al brot d'escabiosi (sarna) notificat per part de l'Hospital Universitari Sant Joan de Reus, informa que:
L'escabiosi (sarna) és una malaltia contagiosa de la pell causada per l'àcar humà de la sarna.
La transmissió de la sarna acostuma a ser de persona a persona per contacte directa i perllongat pell a pell; per la roba de vestir, tovalloles i roba de llit.
El període d'incubació de la sarna és de 2 a 6 setmanes.
La sarna no és infreqüent i pot afectar a persones de totes les races i classes socials, no tenint una relació directa amb els hàbits d'higiene personal.
La sarna té tractament mitjançant diverses locions, cremes o pomades antiparasitàries que actuen de forma immediata a la seva aplicació.
En el cas de l'Hospital Universitari Sant Joan de Reus, des del Servei Regional al Camp de Tarragona de l'Agència de Salut Pública de Catalunya s'han activat els protocols d'inspecció, vigilància i control amb la col·laboració de l'hospital per tal de determinar-ne l'origen així com la idoneïtat de les mesures adoptades per part del centre i fer-ne el seguiment oportú.
L'Agència de Salut Pública de Catalunya (ASPCAT) està investigant l'origen d'un brot de legionel·losi que ha afectat inicialment a sis persones que van començar a presentar símptomes entre el 22 de setembre i el 8 d'octubre.
Actualització dels brots de legionel·losi als municipis de Blanes i de Llinars del Vallès
Actualització sobre el brot de legionel·losi a Blanes
Actualització sobre el brot de gastroenteritis que des de començaments del mes de març ha afectat l'escola Avenç de Sant Cugat del Vallès.
El nombre d'afectats a dia d'avui és de 273.
Tots els casos han evolucionat favorablement.
La durada de la malaltia ha estat de 24 hores de mitjana.
Actualment, el brot ha afectat 204 alumnes i 14 adults, dels quals cap ha requerit hospitalització
La xarxa epidemiològica de Catalunya ha rebut fins ara la notificació de 8 persones afectades per una toxiinfecció alimentària per la ingesta de tonyina relacionada amb el brot per histamina, d'àmbit estatal, associat al consum de tonyina procedent de l'empresa GARCIDEN, ubicada a la comunitat autònoma d'Andalusia.
Tots els afectats presentaven un quadre clínic compatible amb la intoxicació per histamina (taquicàrdia, exantema, cremor a la boca, cefalea, dolor abdominal i diarrea) al cap de pocs minuts d'haver consumit la tonyina.
Set de les persones pertanyen a un mateix grup de 36 adults i 12 nens que van sopar el 6 de maig de 2017 en un restaurant de Lleida.
L'altre cas és una persona que havia comprat la tonyina el dia 2, en un centre comercial del Maresme, i la va consumir al seu domicili el dia 3 de maig, presentant el quadre una hora després de la ingesta.
Tots els afectats han evolucionat favorablement en poques hores i només una de les afectades va ser atesa aquella mateixa nit en el servei d'urgències per una major intensitat del quadre clínic.
La tonyina implicada en els casos del brot de Lleida prové d'una empresa de la capital del Segrià, que a la vegada l'havia rebut directament d'un establiment del País Basc inclòs en la llista de distribució de GARCIDEN.
Les peixateries i supermercats que han venut el producte estan posant cartells per alertar als seus clients que si van comprar tonyina durant aquests dies, no el consumeixin i el retornin al punt de compra.
Es recorda a la població que en cas de presentar símptomes com cremor de gola, nàusees, diarrees, vòmits, cefalees o erupció cutània després d'ingerir tonyina, cal que s'adrecin al seu centre de salut.
Els serveis d'inspecció de l'Agència de Salut Pública de Catalunya i de l'Agència de Salut Pública de Barcelona continuen amb les actuacions oportunes de control oficial pel que fa a la investigació del brot i la retirada del producte del mercat.
Els serveis de Vigilància Epidemiològica (VE) i el Servei d'Urgències de VE de Catalunya estan alertats per tal de detectar altres casos que poguessin estar associats si n'apareguessin i fer-ne la investigació oportuna per tal de confirmar o no la seva relació amb el brot.
Des de desembre de 2016 diferents estats de Brasil estan experimentant un augment d'activitat de febre groga, amb aparició de casos en primats no humans (micos) i d'alguns casos en humans associats amb la transmissió del virus entre micos i espècies de mosquits que es troben en les zones boscoses (transmissió selvàtica).
Sobre la base de la informació actualment disponible, l'Organització Mundial de la Salut (OMS) no fa restriccions ni de viatges ni de comerç amb Brasil, però recomana que s'assessori als residents i viatgers que s'estiguin plantejant visitar les zones on hi ha transmissió de la febre groga.
Aquest assessorament consisteix a vacunar contra la febre groga els viatgers internacionals, almenys deu dies abans del viatge, i aconsellar-los sobre la presa de mesures per evitar les picades de mosquits, saber reconèixer els símptomes i signes de la febre groga, i buscar atenció en cas de símptomes i signes d'aquesta infecció durant el viatge o després de tornar d'una d'aquestes zones.
Les noves àrees per a les quals l'OMS recomana la vacunació contra la febre groga als viatgers internacionals són els estats de Bahia, Rio de Janeiro i Espirito Santo.
El Centre Europeu de Prevenció i Control de Malalties (ECDC) publica i actualitza periòdicament un mapa i una llista d'estats amb notificació de casos confirmats en relació amb el brot actual de febre groga.
Més informació: Web de l'European Center for Desease Control
El producte afectat és snack de sal i vinagre (Myprotein Salt & Vinegar Protein Puffs)
Es tracta de 23 productes de confiteria elaborats per l'empresa sueca FRANSSONS KONFEKTYR AB
Alertes i informació relacionat amb la activació del protocol per contaminació atmosfèrica a l'àrea de Barcelona
L'Agència de Salut Pública de Catalunya (ASPCAT) informa que l'empresa Nestlé España, SA està retirant del mercat els lots L40590288DA i L41120288BA del producte ESCUDELLA CATALANA de la marca LITORAL®.
Cap d'ells no va desenvolupar la malaltia perquè estaven vacunats
El dia 4 de juny va finalitzar el període de vigilància de 7 dies en l'àmbit comunitari sense que s'hagi detectat cap cas relacionat
Document amb informació rellevant sobre la diftèria.
L'Agència de Salut Pública de Catalunya (ASPCAT) va rebre el 28 de maig passat la notificació d'un possible cas de diftèria en un nen de sis anys, no vacunat, resident a Olot, a la Garrotxa.
Nens de quatre escoles de diversos municipis de Catalunya que van acudir el passat cap de setmana al Parc Aquàtic Illa Fantasia s'han vist afectats per un brot lleu d'urticària, principalment en peus i, en menor mesura, cames i altres parts del cos. De moment, s'han detectat un total de 138 afectats que han presentat símptomes lleus, han rebut tractament amb antihistamínics i han tingut bona evolució, fet pel qual cap ha requerit atenció hospitalària.
El Departament de Salut ha obert una investigació per determinar l'origen concret del brot.
Dins d'aquesta investigació, tècnics de l'Agència de Salut Pública de Catalunya (ASPCAT) i de l'Ajuntament de Vilassar de Dalt han inspeccionat les instal·lacions del parc, on s'han revisat els controls del tractament de l'aigua de les piscines i de l'aigua sanitària (dutxes i serveis) i els tractaments plaguicides realitzats.
Com a mesura de precaució, i d'acord amb la investigació epidemiològica, des d'ahir està tancat al públic la zona de pins de l'àrea de pícnic del parc aquàtic, on es focalitza el possible origen del brot.
Des d'aleshores no s'ha comunicat cap cas nou.
Des de l'ASPCAT es continua amb la investigació del brot i s'han reforçat tant les activitats de vigilància epidemiològica com d'investigació ambiental, mentre s'està a l'espera de l'estudi, per part de tècnics especialitzats en plagues, de la zona de pícnic per tal d'orientar sobre l'origen del brot.
Per a més informació trucar al 061 CatSalut Respon
Salut Pública dóna per tancat el brot de gastroenteritis transmès per consum d'aigua envasada.
Document de preguntes i respostes sobre els norovirus
Els afectats pel brot de gastrointeritis transmès per aigua envasada pugen a 3.166
Comunicat sobre el brot de gastroenteritis transmès possiblement per consum d'aigua envasada